ผบช.น. พร้อมรับมือ “เดินทะลุฟ้า v.2” ย้ำม็อบ ทำเนียบฯเป็นพื้นที่หวงห้าม ตร.ต้องสกัดตามกม.
ผบช.น. พร้อมรับมือ “เดินทะลุฟ้า v.2” 13 มี.ค.นี้ ย้ำม็อบ ทำเนียบฯ เป็นพื้นที่หวงห้าม ตร.ต้องสกัดตามกฎหมาย
ผบช.น. พร้อมรับมือ “เดินทะลุฟ้า v.2” 13 มี.ค.นี้ ย้ำม็อบ ทำเนียบฯ เป็นพื้นที่หวงห้าม ตร.ต้องสกัดตามกฎหมาย
11 มี.ค. 2564

พล.ต.ท.ภัคพงศ์ พงษ์เภตรา ผู้บัญชาการตำรวจนครบาล (ผบช.น.) กล่าวถึงกรณีที่จะมีการชุมนุมทำกิจกรรม “เดินทะลุฟ้า v.2” ในวันที่ 13 มี.ค.64 จากอนุสาวรีย์ประชาธิปไตย ไปยังทำเนียบรัฐบาลว่า เบื้องต้นได้เตรียมการรับมือไว้อยู่แล้ว หากมีการเคลื่อนขบวนจริง ก็จะจำกัดพื้นที่เพื่อป้องกันไม่ให้ประชาชนคนอื่นที่ไม่ได้เกี่ยวข้องได้รับผลกระทบหรือความเดือดร้อน
“ขอความร่วมมือกลุ่มผู้ชุมนุมปฏิบัติตามกฎหมาย เพราะทำเนียบรัฐบาลถือเป็นพื้นที่หวงห้าม ตำรวจจำเป็นต้องสกัดกั้นตามกฎหมาย” ผบช.น. ระบุ
อย่างไรก็ตาม ขณะนี้จากการตรวจสอบทางการข่าว ยังไม่มีรายงานว่าจะมีกลุ่มหรือมือที่สามที่จะเข้ามาสร้างสถานการณ์ก่อเหตุความรุนแรง